ลิมชอง

ลิมชอง มีชื่อในภาษาจีนกลางว่า หลิน ชง () เป็นตัวละครในวรรณกรรมพงศาวดารจีนเรื่อง 108 ผู้กล้าหาญแห่งเขาเหลียงซาน ซึ่งเป็นหนึ่งในสี่สุดยอดวรรณกรรมจีน เป็นพี่น้องลำดับที่ 6 ในกลุ่ม 36ดาวฟ้าจากพี่น้องผู้กล้าทั้ง 108 คน มีฉายาว่าเศียรเสือดาว () ในวรรณกรรมบันทึกเอาไว้ว่าเขาเป็นศิษย์ของโจวทง (อาจารย์ของแม่ทัพเยว่เฟย)

 ประวัติ 
ลิมชองมีลักษณะที่คล้ายกับเตียวหุย สูงหกฉือ ตาโต ลักษณะหัวเป็นรูปทรงคล้ายเสือดาว เขาจึงได้รับชื่อฉายาว่า "เศียรเสือดาว" ก่อนที่ลิมชองจะขึ้นเขาเหลียงซาน ลิมชองได้รับราชการเป็นครูฝึกทหารหลวงราชองครักษ์แปดสิบหมื่นนายแห่งตงจิง ผู้คนส่วนใหญ่มักจะเรียกลิมชองว่าครูฝึกหลิน () รวมถึงพี่น้องเขาเหลียงซานก็เรียกลิมชองเช่นนี้ด้วย

 เพื่อนชั่วนายชัง 
วันหนึ่ง ลิมชองได้พบกับพระสงฆ์นามหลู่จื้อเซิน ระหว่างที่พาหลินเหนียงจื่อ () ภรรยาของตน กับ สาวใช้นามจิ้นเอ๋อร์ () มาไหว้พระที่วัดเซียงกว๋อซื่อ และได้สาบานเป็นพี่น้องกับหลวงพี่จื้อเซิน ส่วนหลินเหนียงจื่อภรรยาของลิมชองนั้นเป็นที่ถูกตาถูกใจของคุณชายเกา () หรือ เกาข่าน บุตรชายของเกาฉิว () ไท่เว่ยจอมทรราชแห่งราชวงศ์ซ่งเหนือ ขุนนางคนสนิทของพระเจ้าซ่งฮุ่ยจง อีกทั้งเกาฉิวยังเป็นเจ้านายของลิมชองอีกด้วย

หมวดหมู่:ตัวละครในซ้องกั๋ง